Eesti NSV Ministrite Nõukogu Riiklik Tööjõuressursside Kasutamise Komitee
Eesti NSV Ministrite Nõukogu Riikliku Tööjõuressursside Kasutamise Komitee oli Eesti NSV Ministrite Nõukogule allunud asutus, mille ülesandeks oli Eesti NSV ministeeriumide, keskasutuste ja ettevõtete vajaduseks, tööliste ümberkvalifitseerimise ning ettevõtete, ehituste, tootmisharude ja rajoonide vahel ümberjaotamise abinõude väljatöötamine ja ellurakendamine lähtudes tootmise vajadustest. Eesti NSV Ministrite Nõukogu Riiklik Tööjõuressursside Kasutamise Komitee moodustati Eesti NSV Ülemnõukogu Presiidiumi 8. aprilli 1967. a. seadlusega 1976. aastal moodustati ENSV MN Tööjõuressursside Kasutamise Komitee reorganiseeriti, NSVL Ministrite Nõukogu määrusega nr 669, 17.08.1976 ja ENSV Ülemnõukogu Presiidiumi seadlusega 06.09.1976 ümber ENSV MN Riiklikuks Töökomiteeks. ENSV Ülemnõukogu Presiidiumi seadlusega 14.12.1978 "ENSV Ministrite Nõukogu kohta" reorganiseeriti ENSV MN Riiklik Töökomitee ENSV Riiklikuks Töökomiteeks. EKP Keskkomitee, Eesti NSV Ministrite Nõukogu ja Eesti Vabariikliku Ametiühingute Nõukogu määrusega nr 454, 24.08.1987 korraldati ENSV Riiklik Töökomitee ümber ENSV Riiklikuks Töö- ja Sotsiaalküsimuste Komiteeks, 1989.a lõpul reorganiseeriti Eesti NSV Sotsiaalministeeriumiks. Vastavalt Eesti NSV Ministrite Nõukogu Riikliku Tööjõuressursside Kasutamise Komitee põhimäärusele olid komitee ülesanneteks: koos Eesti NSV ministeeriumide, keskasutuste ja ettevõtetega tööliste ümberkvalifitseerimise ning ettevõtete, ehituste, tootmisharude ja rajoonide vahel ümberjaotamise abinõude väljatöötamine ja ellurakendamine tootmise vajadusi arvestades; rahvastiku töölerakendamine, samuti elanikkonna informeerimine ettevõtete, ehituste ja organisatsioonide vajadusest tööliste ja teenistujate järele; rahvastiku koosseisu ja eriti ühiskondlikus majanduses rakendamata töövõimelise rahvastiku koosseisu uurimine ning tööjõuressursside täiendamise võimalike allikate väljaselgitamine. Koos plaani- ja majandusorganite ning teaduslike organisatsioonidega ettepanekute väljatöötamine tööjõuressursside otstarbeka kasutamise kohta; tööliste organiseeritud värbamise korraldamine, samuti kontrolli tagamine majandusorganite kohustuste täitmise üle ettevõtetesse ja ehitustele suunatavatele töölistele ja teenistujatele vajalike tootmis- ning elukondlike ja korteritingimuste loomises; osavõtt uute tööstusettevõtete paigutuse plaanide projektide väljatöötamisest, silmas pidades töövõimelise rahvastiku kõige täielikumat ja otstarbekamat rakendamist ühiskondlikus majanduses, samuti osavõtt rajoonide planeerimise skeemide ja linnade väljaarendamise generaalskeemide läbivaatamisest elanikkonna töölerakendamise tagamise osas. 1990. aastal reorganiseeriti Eesti NSV Sotsiaalministeerium, Eesti Vabariigi Sotsiaalministeeriumiks. 1991. aastal nimetati sotsiaalminister ümber Eesti Vabariigi Tööministeerium tööministriks. EV Tööministeeriumi põhiülesandeiks olid tööturu riikliku reguleerimise korraldamine, tööhõive struktuuri täiustamine, palgasüsteemi täiustamine, palgasüsteemi aluste kujundamine ning elanikkonna tööjõupotentsiaali arendamine.